钦定古今图书集成/明伦汇编/氏族典/第041卷 > 《四川总志》 > 《氏族谱》
## 钦定古今图书集成/明伦汇编/氏族典/第041卷 > 《四川总志》 > 《氏族谱》

施氏，谓鲁施孝叔之后。唐友谅从僖宗入蜀不归，居
岷山下，七世孙光祚，始居成都碧鸡坊。又三世庭臣、
德修，同登宣和第，从兄弟也。庭臣高宗朝为中书舍
人，晚居潭州卒。德修尝除将作簿兼秘书丞，出守洋、
邛二州，除简州，卒。子次卨、次尹，皆以赏得官。次尹官
至朝请大夫，今传其子坤之，昔登绍兴第，曰“晋卿”，又
德修从子也。庭臣子渊然、仲舒，登绍兴第，位至司农
少卿，迁中书门下省检正诸房文字。子棐，又世其科。
渊然虽不显，以文称于时。初，庭臣置田二顷，赡宗族
之贫，徽猷阁直学士胡公寅为之记，其族至今赖之。

周